કર્નલ થાપરે પોતાના દીકરાનું નામ વિજયંત ટેંકના નામ પરથી રાખ્યું હતું. જેને વર્ષ 1971ની લડાઇમાં ભારતે પ્રાપ્ત કરી હતી. વનઇન્ડિયા સાથેની વાતચીતમાં કર્નલ થાપરે જણાવ્યું કે 'અફસોસ તો થાય જ કારણ કે મારો દીકરો શહીદ થયો ત્યારે માત્ર 22 વર્ષનો હતો. પણ આ સાથે ગર્વનો અહેસાસ પણ થાય છે, કારણ કે તેણે પોતાનો જીવ દેશના નામે કુર્બાન કર્યો છે. મને એ વાતનો ગર્વ છે કે હું શહીદ કેપ્ટન વિજયંત થાપરનો પિતા છું.'